EELNÕU	
OTSUS	19.06.2025 nr xx	
Ülesande andmine Pärnu Linnavalitsusele 	

Pärnu Linnavolikogu 30.11.2017 määruse nr 2 „Pärnu linnavolikogu töökord“ § 5 lg 2 alusel anda Pärnu Linnavalitsusele ülesanne

1. Korraldada mistahes eriplaneeringu (edaspidi eriplaneering) menetluses rahvaküsitlus, kui eriplaneeringu koostamise menetluses on vähemalt üks protsent Pärnu linna elanikest esitanud vastavasisulise allkirjastatud arvamuse ning see on edastatud linnavalitsusele ja -volikogule. Linnavolikogul ja -valitsusel kaaluda eriplaneeringu menetluse protsessi peatamist (sh algatamise, kooskõlastuse või arvamuse andmise, planeeringu vastuvõtmise või kehtestamise), kuni on selgunud rahvaküsitluse tulemus Rahvaküsitlus saab olla volikogule sisendiks otsuse tegemisel.  

2. Rahvaküsitlus korraldada üksnes pabersedelitel (ilma elektroonilise hääletuseta).

3. Töötada nelja kuu jooksul välja rahvaküsitluse läbiviimise tingimused ja kehtestada vastavasisulinekord, mis reguleerib küsitluse läbiviimist Pärnu linna haldusterritooriumil Pärnu linna elanike seas, sh järelevalvet, häältelugemist, ajaraame ning küsitluse tulemuse edastamist linnavolikogule.

4. Töötada nelja kuu jooksul välja eriplaneeringuga seotud teabematerjalide koostamise ning levitamise tingimused ja kehtestada vastavasisuline kord.

5. Otsust on võimalik vaidlustada 30 päeva jooksul teatavaks tegemisest, esitades vaide Pärnu Linnavolikogule haldusmenetluse seaduses sätestatud korras või kaebuse halduskohtule halduskohtumenetluse seaduses sätestatud korras.

6. Otsus jõustub teatavaks tegemisest.
Siim Suursild
volikogu esimees	

(allkirjastatud digitaalselt)
Robert Kiviselg
volikogu liige, EKRE fraktsioon